Төсөл

**МОНГОЛ УЛСЫН ХУУЛЬ**

|  |  |
| --- | --- |
| 2022 оны ... дугаар  сарын ...-ны өдөр | Улаанбаатар хот |

**ГАЛТ ЗЭВСГИЙН ТУХАЙ**

**ХУУЛЬД ӨӨРЧЛӨЛТ ОРУУЛАХ ТУХАЙ**

**1 дүгээр зүйл.**Галт зэвсгийн тухай хуулийн 4 дүгээр зүйлийн 4.2 дахь хэсгийн “хууль зүйн, байгаль орчны болон спортын асуудал эрхэлсэн Засгийн газрын гишүүд хамтран батална.” гэснийг “хууль зүйн, байгаль орчны асуудал эрхэлсэн төрийн захиргааны төв байгууллага болон биеийн тамир, спортын асуудал эрхэлсэн төрийн захиргааны байгууллага хамтран батална.” гэж, 10 дугаар зүйлийн 10.3 дахь хэсгийн “спортын болон хууль зүйн асуудал эрхэлсэн Засгийн газрын гишүүд хамтран батална.” гэснийг “хууль зүйн асуудал эрхэлсэн төрийн захиргааны төв байгууллага болон биеийн тамир, спортын асуудал эрхэлсэн төрийн захиргааны байгууллага хамтран батална.” гэж, 11 дүгээр зүйлийн 11.8 дахь хэсгийн “спортын асуудал эрхэлсэн төрийн захиргааны төв байгууллагын” гэснийг “биеийн тамир, спортын асуудал эрхэлсэн төрийн захиргааны байгууллагын” гэж, мөн зүйлийн 11.9 дэх хэсгийн “спортын болон хууль зүйн асуудал эрхэлсэн Засгийн газрын гишүүд хамтран батална.” гэснийг “хууль зүйн асуудал эрхэлсэн төрийн захиргааны төв байгууллага болон биеийн тамир, спортын асуудал эрхэлсэн төрийн захиргааны байгууллага хамтран батална.” гэж, 19 дүгээр зүйлийн 19.5 дахь хэсгийн “спортын асуудал эрхэлсэн Засгийн газрын гишүүний” гэснийг “биеийн тамир, спортын асуудал эрхэлсэн төрийн захиргааны байгууллагын” гэж тус тус өөрчилсүгэй.

**2 дугаар зүйл.**Энэ хуулийг Биеийн тамир, спортын тухай хуульд нэмэлт, өөрчлөлт оруулах тухай хууль хүчин төгөлдөр болсон өдрөөс эхлэн дагаж мөрдөнө.

Гарын үсэг